[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 17.7.2008

COM(2008) 487 окончателен

2006/0129 (COD)

СТАНОВИЩЕ НА КОМИСИЯТА в съответствие с член 251, параграф 2, алинея трета, буква в) от Договора за ЕО, във връзка с второ четене от Европейския парламент с оглед приемането на предложение за

ДИРЕКТИВА НА ЕВРОПЕЙСКИЯ ПАРЛАМЕНТ И НА СЪВЕТА относно стандарти за качество на околната среда в областта на политиката за водите и за изменение на Директиви 82/176/EИО, 83/513/EИО, 84/156/EИО, 84/491/EИО, 86/280/EИО и 2000/60/EО

ЗА ИЗМЕНЕНИЕ ПРЕДЛОЖЕНИЕТО НА КОМИСИЯТА съгласно член 250, параграф 2 от Договора за ЕО

2006/0129 (COD)

СТАНОВИЩЕ НА КОМИСИЯТА в съответствие с член 251, параграф 2, алинея трета, буква в) от Договора за ЕО, във връзка с второ четене от Европейския парламент с оглед приемането на предложение за

ДИРЕКТИВА НА ЕВРОПЕЙСКИЯ ПАРЛАМЕНТ И НА СЪВЕТА относно стандарти за качество на околната среда в областта на политиката за водите и за изменение на Директиви 82/176/EИО, 83/513/EИО, 84/156/EИО, 84/491/EИО, 86/280/EИО и 2000/60/EО

(Текст от значение за ЕИП)

1. Контекст

Процедура

На 17 юни 2006 г. Комисията представи предложение за директива на Европейския парламент и на Съвета относно стандарти за качеството на околната среда в областта на политиката за водите, която да бъде приета по процедурата за съвместно вземане на решения съгласно член 251 от Договора за ЕО.

Европейският икономически и социален комитет даде становището си на 15 февруари 2007 г.

Европейският парламент прие позицията си на първо четене на 22 май 2007 г.

Съветът прие своята обща позиция на 20 декември 2007 г.

Европейският парламент прие позицията си на второ четене на 17 юни 2008 г.

2. Цел на предложението на Комисията

Предложението на Комисията за Директива относно стандарти за качеството на околната среда в областта на политиката за водите („Директива за приоритетните вещества“) е „дъщерна директива“ на рамковата директива за водите — РДВ (2000/60/ЕО[1]). Целта на настоящото предложение е:

- установяване на стандарти за качество на околната среда по отношение на съдържанието на 33 приоритетни и приоритетни опасни вещества (въз основа на член 16, параграф 7 от РДВ),

- отменяне на 5 стари директиви (в резултат на преразглеждането, изискано от член 16, параграф 10 от РДВ) и

- преразглеждане на списъка на приоритетните опасни вещества (въз основа на Решение 2455/2001/ЕО на Европейския парламент и на Съвета[2]).

3. Коментар на Комисията

3.1 Общ коментар

На пленарната си сесия на 17 юни 2008 г. Европейският парламент прие компромисен пакет от 18 изменения (номерирани от 41 до 58), който бе съгласуван със Съвета с оглед да бъде постигнато споразумение на второ четене.

Измененията се отнасят главно до следното:

- добавянето на задължения за отчитане по отношение на мерки, взимани с оглед намаляването на обхвата на зони на смесване,

- включването на седиментите, флората и фауната в описите на емисиите, заустванията и изпусканията,

- разработването чрез комитология на технически насоки за зони на смесване и описи,

- член относно отчетност и преразглеждане,

- член относно бъдещото преразглеждане на Приложение Х към РДВ,

- изменения на редица съображения.

Комисията приема всички тези изменения, тъй като те съответстват на общата цел и на основните характеристики на предложението.

3.2 Изменено предложение

В съответствие с член 250, параграф 2 от Договора за ЕО, Комисията изменя предложението си по гореописания начин.

[1] OВ L 327, 22.12.2000 г., стр. 1—73.

[2] OВ L 331, 15.12.2001 г., стр. 1—5.